Həsən ibn Təlal

Həsən ibn Təlal (; ) — İordaniya kralı I Təlalın oğullarından biri, taxt vəliəhdi.

1947-ci ildə Ammanda dünyaya gəldi. Atası İordaniya kralı I Təlal, anası isə onun türk əsilli xanımı Zeynəl-şərəf bint Cəmildir. Orta təhsilini Ammanda tamamladıqdan sonra İngiltərəyə göndərildi və Oksford Universitetinin şərqşünaslıq fakültəsində təhsil aldı. Ərəbcə, ingiliscə, fransızca və almanca sərbəst danışa bilir, türkcə və ispanca yaxşı səviyyədə bilir. Universitet illərində isə ivrit dili üzrə dərslər aldı."H.R.H. Prince El Hassan bin Talal; Chairman of RSS Board of Trustees". Royal Scientific Society. Archived from the original on 29 March 2009 1951-ci ildə babasının ölümü və atasının qısa səltənətinin ardından böyük qardaşı I Hüseyn taxta çıxarıldı. 1965-ci ildə konstitusiya dəyişikliyinin ardından İordaniya taxtının vəliəhdi elan olundu və qardaşının ölümündən 3 həftə öncə qardaşıoğlu Abdullah təyin edilənədək bu vəzifədə qaldı.

34 il boyunca taxta çıxmağı gözləyən Həsən ibn Təlalın kralın ölümünə 3 həftə qalmış vəzifədən alınmasında bir neçə versiya irəli sürülür. Bəziləri kralın son illərdə səhhətinin pis olması və naib olaraq dövlət idarəsini ələ alan Həsən ibn Təlalın ordunun yuxarı zümrələrində vəzifə dəyişikliyi etmə niyyətini buna səbəb göstərir. Bir qrup tədqiqatçı isə bunu I Hüseynin səltənəti öz şəcərəsində tutmaq istəməsi kimi izah edir.

 Ailəsi 
1968-ci ildə hindu siyasətçi Məhəmməd İkramullahın qızı Sərvət İkramullah ilə evləndi. Cütlüyün bu nigahdan 4 övladı dünyaya gəldi.

 Rəhimə bint Həsən (13 avqust 1969-), 1997-ci ilin iyulunda İordaniyanın keçmiş Energetika naziri Alaa Bataynehlə evləndi və 2 övladı doğuldu.
 Ayşə bint Batayneh (2 yanvar 2002-)
 Arif ibn Batayneh (15 fevral 2006-)
 Süməyya bint Həsən (14 may 1971-), 1992-ci ilin avqustunda İordaniyanın keçmiş Xarici işlər naziri Nasir Cudiylə evləndi və 4 övladı doğuldu. 2007-ci ildə cütlük boşandı.
 Tarık ibn Cudi (1994-)
 Zeynəl-şərəf bint Cudi (1994-)
 Əli ibn Cudi (1996-)
 Sukayna bint Cudi (1998-)
 Bədiyyə bint Həsən (28 mart 1974-), 24 iyun 2005-ci ildə Xalid Eduard Bleyrlə evləndi və bir övladı doğuldu.
 Əli ibn Xalid
 Raşid ibn Həsən (20 may 1979-), 22 iyul 2011-ci ildə tennisçi Zeyna Şaban ilə evləndi və 2 övladı doğuldu.
 Həsən ibn Raşid (2013-)
 Təlal ibn Raşid (2016-)

 İstinadlar 

Kateqoriya:Polşa Respublikasının "Xidmətlərə görə" ordeninin kavalerləri